למה חשוב לשלב דגנים מלאים בתזונה שלנו?
הדגן הוא שם כללי לתבואות השדה, שגרעיניהם משמשים מזון לאדם. 
הדגנים הם פחמימות מורכבות ('רב סוכר' = עמילן).
הדגנים מכילים: חלבונים, סיבים עמילנים (פחמימות), ויטמינים מקבוצה B (ברזל). 
הדגנים המלאים מכילים את כל חלקי הדגן, כלומר הגרעין עם הקליפה והנבט שלו, ולכן הם עשירים בסיבים תזונתיים.
קליפת הדגנים עשירה מאוד בוויטמינים ומינרלים חיוניים, כגון: ויטמיני B החשובים לתפקוד מערכת העצבים, מגנזיום החשוב לעצמות ולשרירים, אבץ, מנגן, זרחן, סלניום, ברזל, נחושת, ועוד.
מומלץ להתחיל לצרוך דגנים מלאים בהדרגתיות, ולגוון בסוגי הדגנים.
לפני שמבשלים דגנים מלאים מומלץ לשטוף אותם היטב במים קרים, לסנן ולחזור שוב על הפעולה. חיטה מלאה היא דגן חריג, יש להשרות אותה במים קרים לילה שלם לפני הבישול.
מעלת אכילת הדגנים המלאים לעומת הדגנים שאינם מלאים:
1. דגנים מלאים עשירים בסיבים תזונתיים התומכים במערכת העיכול שלנו, ועוזרים לעיכול קל ויעיל יותר, ולמניעת עצירות.
2. דגנים מלאים מתפרקים לאט ובהדרגה במערכת העיכול עקב הסיבים התזונתיים שיש בהם [ערך גליקמי נמוך]. בשל כך הם מונעים עליות חדות ברמת הסוכר בדם. אינדקס גליקמי נמוך, חשוב לסוכרתיים על מנת לשמור על איזון רמות הסוכר בדם. 
3. הסיבים תזונתיים עוזרים לנו לתחושת שובע לאורך זמן, על ידי פירוק איטי יותר בגוף, וכן עוזרים להתגבר על חשקים לפחמימות ריקות ולסוכרים.
4. עשירים בנוגדי חמצון החשובים לבריאותנו.
5. עשירים במרכיבים שחשובים לבריאות המוח והזיכרון.
6. חשובים לזירוז קצב חילוף החומרים בגוף. 
7. דגנים מלאים עשירים יותר בחלבונים. לדוגמה: 100 גרם של אורז מלא מכילים 7.9 גרם של חלבון, ואילו אורז לבן מכיל רק 2.38 גרם חלבון.
סוגי הדגנים המלאים:
חמשת מיני דגן: חיטה, שעורה, שיבולת שעול, שיפון, וכוסמין.
לקבוצה זו מצטרפים: גריסים, בורגול, סולת, דוחן, אורז מלא, קוסקוס מלא, כוסמת, אמרנט, קינואה (רגילים לשייכו לקבוצה זו).
חיטה מלאה (Whole wheat) –
חיטה היא יבול הדגן המצוי ביותר בעולם, החיטה עברה הינדוסים גנטיים ולכן הרבה אנשים רגישים למוצרי חיטה. ויטמינים ומינרלים: מנגן, סלניום, זרחן, ברזל, מגנזיום, ועוד.
שיבולת שועל (Oats) –
 אחד הדגנים העשירים ביותר בשומנים וחלבונים. ויטמינים ומינרלים: מנגן, סלניום. זרחן, ויטמין B1 ומגנזיום, ועוד.
שיפון (Rye) –
דגן הדומה לחיטה מכל דגן אחר בכך שניתן להתפיחו באמצעות שמרים, אך הבצק המתקבל אינו גמיש ונוח לעיבוד (לחם שיפון אמיתי הוא כהה,דחוס ומצומק). ויטמינים ומינרלים: מנגן, סלניום, זרחן ומגנזיום, ועוד.
השיפון מומלץ במיוחד לסוכרתיים בגלל שהוא מווסת את רמות הסוכר בדם, וטוב גם במקרים הפרעות במערכת הדם, כגון הסתיידות עורקים או לחץ דם גבוה. השיפון מצוין לכבד. השיפון מכיל חלבוני גלוטן ולכן אינו מומלץ לחולי צליאק.
כוסמין (Spelt) –
הכוסמין מהווה תחליף לחיטה (במיוחד לרגישים) והוא הדגן היחיד שמכיל מוקופוליסכרידים שמחזקים את המערכת החיסונית.
הכוסמין המלא מכיל כ -14% חלבון (בחיטה מלאה יש 13% ובשיפון מלא 8%).
בכוסמין יש כמויות גדולות של נחושת וברזל, שחיוניים ליצירת כדוריות דם אדומות, הכדוריות הללו מגבירות את זרימת הדם, מה שמוביל בסופו של דבר לחילוף חומרים מהיר יותר ולריפוי מהיר יותר של האיברים השונים בגוף.
עשיר בתיאמין (ויטמין B1) המחזק את המערכת החיסונית, מכיל גם סלניום, מגנזיום, אבץ ונחושת.
בכוסמין אחוז נמוך יותר של חומצה פטית, הגורמת לבעיות ספיגה של מינרלים שונים. השריה או הנבטת הדגן מנטרלת חומצה זו.
אורז מלא (עם קליפה) –
האורז המלא עשיר בסיבים תזונתיים, עשיר בוויטמינים מקבוצת B וויטמין E. נחשב לבעל ערך גליקמי נמוך יחסית. 
תהליך הטחינה והליטוש שהופך אותו ללבן הורס מעל 70% מכלל ויטמינים מקבוצה B, ומעל 50% מהמינרלים. 
אורז פרסי מלא –
האורז הארוך המגיע עם קליפתו החומה-צהבהבה. נחשב לעשיר מאוד בסיבים תזונתיים ועשיר בויטמינים מקבוצת B. טעמו הדומיננטי והגס משתלט על התבשיל ולכן הוא שנוי במחלוקת מבחינת הטעם.
אורז מלא מעוגל –
טעמו עדין יותר בהשוואה לאורז המלא הפרסי המאורך. משך חיי המדף שלו קצרים יחסית ולכן מומלץ להחזיק אותו בקירור. ויטמינים ומינרלים מנגן, סלניום, ומגנזיום.
שעורה (Barley) –
דגן עם טעם עשיר, קרוב בהרכבו לחיטה אך אינו מתאים לאפיה כי פוגע בגמישות הבצק. ויטמינים ומינרלים (בריכוז גבוה במיוחד): סלניום, נחושת, מנגן וזרחן.
השעורה טובה במקרים של חולשה, הפרעות עיכול, שלשולים ודלקת בדרכי השתן. השעורה אסורה לחולי צליאק.
עשירה מאוד בנוגדי חמצון הכוללים טוקוטריאנולים (4 ממרכיביו של ויטמין E מהטבע) ויטמין B1 ביוטין (B7) נחושת, זרחן, מוליבדנום(molybdenu)  ומגנזיום, חומצות פנוליות וחומצה פיטית.

תירס (Corn) –
תירס הוא צמח טרופי והוא היחיד ממשפחת הדגנים שמקורו במרכז אמריקה. ויטמינים ומינרלים ויטמין B1, ויטמין C, זרחן, מנגן וויטמין B5.
כוסמת (Buckwheat) –
הכוסמת אינה מין דגן (זהו גרעין של פרי, כמו אגוז) אך מאחר ומיצרים ממנה קמח וגריסים המשמשים להכנת דברי מאפה, נוטים לסווגה עם הדגנים. 
גריסי כוסמת לא מכילים גלוטן ועשירים במינרלים בריאים. מכילה ביו פלבנואיד הנקרא רוטין שעוזר לחזק את כלי הדם והוורידים.
חלבון הכוסמת הוא חלבון מלא, המכיל את כל 8 חומצות האמינו החיוניות, ובמיוחד ליזין, תראונין וטריפטופן. 
ויטמינים: תיאמין (B1) ריבופלאבין (B2) ניאצין (B3) פירידוקסין (B6) פולאט (חומצה פולית בתצורתה הטבעית) חומצה פנטוטנית (B5)
מינרלים: סלניום, ברזל, מגנזיום, סידן, זרחן, אשלגן, נתרן, אבץ, נחושת, מנגן.
מכילה גם את חומצות השומן החיוניות אומגה 3 ואומגה 6.
דוחן (Millet) –
ישנו מגוון רחב של זני דוחן שצבעם וגודלם שונים האחד מהשני, כמו גם יתרונות הבריאות שלהם. דוחן הוא בחירה מצוינת להחלפת האוכל המעובד, שאתם צורכים בכל יום. מחזק את מערכת העיכול והטחול.
ויטמינים B1, B2, B3, B5, B6, B9 ויטמין  E.
מינרלים :סידן, ברזל, מגנזיום, זרחן, אבץ, אשלגן.
קינואה – 'מזון על':
למרות שנהוג לקרוא לקינואה "דגן" (עמילן), היא לא שייכת למשפחת הדגניים, אלא היא צמח ממשפחת האמרנט (amaranth) וקרובה יותר לתרד וסלק מבחינת בוטנית. עם זאת מבחינת ההרכב של אבות המזון קינואה אכן דומה לדגניים.
הקינואה מכונה "מזון על", כיוון שהיא עשירה יחסית בחלבון זמין ואיכותי. למה איכותי? כי לקינואה ישנם שמונה חומצות אמינו החיוניות (שהגוף לא מייצר לבד) להתפתחות תאים ורקמות בגופנו.
הקינואה מכילה ויטמינים ומינרלים רבים, בעיקר: סידן, מנגן, מגנזיום, ברזל, אשלגן, אבץ, ויטמיןE , ויטמיןB6 , חומצה פולית ותיאמין.
ישנם שלושה זני קינואה:
1. הזן הלבן מכיל נוגדי חמצון כגון לוטאין המסייע לבריאות העיניים ומונע חולשה ותחלואת כלי דם.
2. הזן השחור עשיר מאד בברזל ומסייע במניעת אנמיה.
3. הזן האדום מכיל ביו-פלבנואידים המסייעים לשמירה על בריאות ותפקוד כלי הדם והלב.
חשוב לדעת, כי קינואה מכילה חומצה פיטית הנקשרת למינרלים ופוגעת בספיגה שלהם. לכן, כדי למתן את השפעתה, מומלץ לשרותה או להנביטה טרם השימוש. השרייתה תנטרל גם את המרירות שבה, עקב תכולת הספונינים.
למה חשוב לשלב קטניות בתזונה שלנו:
אם מישהו היה מספר לכם על מזון שהוא גם טעים, וגם משביע, עשיר בחלבון ודל שומן, מכיל שלל ויטמינים ומינרלים, סיבים תזונתיים, נוגדי חמצון, בעל יתרונות בריאותיים מוכחים, קל לשלבו במבחר מאכלים, ונוסף לכל אפילו זול, הייתם רוצים להכירו? אז תדעו ש:
1. הקטניות הינם מקור עשיר בחלבון, 100 גרם קטניות (לפני בישול) מכילות 15- 25 גרם חלבון. 
החלבונים בנויים מ-21 חומצות אמינו, ובהן 9 חומצות שהגוף אינו יכול לייצר בעצמו ושעליו לקבלן מן המזון. לחלבונים תפקיד מרכזי בבניית רקמות הגוף ובתפקודן.
אם מדי יום תקפידו לצרוך כמות מספקת של קטניות, תקבלו חלבון איכותי שבו כל חומצות האמינו החיוניות לגוף האדם, אלה החומצות שהגוף אינו יכול לייצר בעצמו.
2. הקטניות הן מזון הנאכל בצורה הקרובה ביותר לצורת גידולן, ואינם עוברות תהליכי ליטוש או פעולות אחרות הפוגמות בערכים תזונתיים.
3. הקטניות מכילות פחמימות מורכבות המתעכלות באיטיות ותורמות לתחושת שובע.
4. הקטניות מכילות סיבים מסיסים התורמים למניעת ספיגת שומנים, הורדת רמות כולסטרול והורדת רמות סוכר גבוהות בדם.
5. הקטניות דלות בשומן, והן מזון מעולה לשמירה על משקל תקין. 
6. הקטניות מכילות כמות נכבדה של ויטמיני B התורמים לחילוף חומרים תקין.
7. הקטניות הן מקור טבעי לברזל, סידן מגנזיום ואבץ איכותיים.
8. הקטניות הן מקור מעולה לאשלגן שהוא מינרל חשוב לגופנו.
9. קטניות בעלות צבעים כהים מכילות ריכוז גבוה של חומרים נוגדי חמצון. 
10. הקטניות הן מקור מעולה של פיטו-אסטרוגנים המתפקדים כמו הורמון האסטרוגן. ולכן צריכת קטניות חשובה לנשים בגיל המעבר על מנת לשמר רמות אסטרוגן.
סוגי הקטניות:
שעועית לכל סוגיה (מש, חומה, לבנה, מנומרת, ברבוניה, לוביה ומש) עדשים (שחורות, כתומות, חומות, אדומות) חומוס (הדס וספרדי), פול, לוביה תורמוס, אפונה (עשירה בברזל).
מדוע יש להשרות את הקטניות?
הקטניות מכילות פחמימות הנקראות אוליגוסכרידים שהגוף שלנו לא מצליח לפרק, ולכן השאריות שלהן עוברות למעי הגס מה שמעודד היווצרות של גזים. 
ההשריה מגדילה באופן משמעותי את כמות הוויטמינים ונוגדי החמצון (אנטיאוקסידנטים) במזון, ההסבר לכך הוא שהאנזימים שבהם מתעוררים ומתחילים לתפקד רק כשהם מרגישים רווים במים.
ההשריה מנטרלת או לפחות מפחיתה באופן משמעותי את החומצה הפיטית (phytic acid) המצויה במזון, וכך מתאפשרת ספיגה יעילה ומיטבית של מינרלים חשובים ביותר (אבץ, ברזל, מגנזיום, סידן) על ידי הגוף שלנו.
השריתם למספר שעות לפני הבישול תורמות לפירוקן של מולקולות אלו היוצרות גזים. 
השריית הקטניות תרככם, מה שיקל על עיכולם, ובנוסף יצמצם את משך זמן הבישול. קיצור זמן הבישול הוא נתון חשוב מאוד לשמירה על הערכים התזונתיים בקטניות.
מומלץ מאוד להנביט קטניות לפני הבישול, זהו תהליך בריא המעלה את הערכים התזונתיים, ומקל עוד יותר על עיכולם, ומפחית משמעותית את היווצרות הגזים. [יבואר לקמן בהרחבה].

הזרעים והגרעינים מכילים בתוכם את יסודות המזון הדרושים להזנת הצמח בתחילת גידולו. כל זרע מורכב מקליפה חיצונית, חומרי הזנה ונבט. 
הנבטים הם זרעים וגרעינים שהחלו לצמוח. 
בזמן ההנבטה, המזון השמור בגרעין עובר לנבט, וכך הנבט מתחיל לייצר אנזימי עיכול, ויטמינים ומינרלים מהזרע עצמו. זו הסיבה שהערך התזונתי של הנבט יותר גבוהה מזה של הגרעין.
תהליך ההנבטה יתחיל רק אם יתקיימו מספר תנאים הקשורים בטמפרטורה, אור, לחות ואוורור.
לאחר שתהליך הנביטה מסתיים, וכבר הציץ החוצה שורש קטן, הנבטים עוברים לשלב של התפתחות והצמחת עלים. 
הנבטים מכילים את הערך התזונתי הגבוה והמשובח ביותר. 
הנבטים חשובים לבניית תאים חדשים בגופנו, (במיוחד חשוב הדבר לחולי סרטן העוברים טיפולים).
צריכה שוטפת של נבטים בימות החורף, תהווה מקור מצוין לוויטמינם, ותשמור על מערכת חיסונית איתנה.
הנבטים מכילים שפע אנזימים שהתעוררו במהלך תהליך ההנבטה. כל תא בגוף חייב אנזימים, בעזרתם מתקיים תהליך חילוף חומרים בכל תא. 
כמו כן האנזימים שבצומח מסייעים לעיכולם של מרכיבי המזון השונים: חלבונים, פחמימות ושומנים. 

סוגי נבטים:
נבטי אלפלפא (אספסת) ותלתן עשירים מאד בסידן ובזרחן ומכילים גם ברזל, מנגן, אבץ, מגנזיום ואשלגן. הם מכילים ויטמינים (K, D, C, B3 B2, A), כלורופיל, חלבון איכותי (8 חומצות אמינו חיוניות) וסיבים תזונתיים. חשוב גם לנשים מיניקות להגברת החלב. 
הערה: קצת קשה להנביט אלפלפא.
נבטי ברוקולי - תורמים למניעת התפתחות יתר לחץ דם ומחלות לב שונות. הם מספקים הגנה על הלב והכליות מדלקות ומאפשרים ריפוי כיבי קיבה.
נבטי חמניות מכילים את חומצות השומן החיוניות מסוג אומגה 6. עשירים בויטמינים מסוג D, E,B -Complex , חומצה פולית ופנטוטנית וכולין. מכילים רמות סבירות של סידן, ברזל ומנגן.
נבטי כוסמת מכילים ויטמינים, מינרלים (אשלגן, סידן, מגנזיום, מנגן ואבץ), חלבונים מאוזנים, רמות גבוהות של חומצת האמינו ליזין, אנזימים פעילים, מונעי חימצון ופלבנואידים כמו רוטין (Rutin), אשר מרגיעים אלרגיות, מחסנים מפני פטריות וחיידקים, מרפאים מחלות בדרכי השתן, שומרים על שלמות דפנות כלי הדם, מגוננים מפני סרטן ומנקים את הרקמות מרעלנים.
נבט חיטה עשיר במיוחד בויטמיני 2B, 1B, E ויש בו הרבה ברזל ואבץ. צריכתו מומלצת במיוחד לנשים הרות ומיניקות, לילדים, לסובלים מאקנה או מעור יבש, אנמיה, לאיזון הורמונלי, לתקופת גיל המעבר ולהרגעה. 
נבטי ונבטוטי חרדל מכילים מינרלים, ויטמינים (C,A) ואליל-איזותיאוציאנטים אשר מגוננים על החומר התורשתי (DNA) בכל תאי הגוף, מפעילים אנזימים מפרקי רעלנים.
נבטי ונבטוטי הדגנים מכילים חלבון איכותי, מינרלים, (סידן, אשלגן, אבץ, זרחן ומגנזיום) וויטמינים (A, K, E, C, 6B, 3B, 2B 1B) ברי ספיגה, אנזימים פעילים, ביופלבנואידים ומרכיבים נוספים המרפאים הפרעות עצביות ונפשיות.
נבטי ונבטוטי עדשים ירוקים/חומים/שחורים מכילים חלבון איכותי ומאוזן, נוגדי חימצון, אנזימים, ויטמינים (2B, 1B, A, E, C, 12B, 3B, 9B), מינרלים (ברזל, מגנזיום, נתרן, סידן, זרחן) ומסייעים לבניית רקמות.
נבטוטי שעועית מונג (מאש) ואזוקי מכילים חלבון איכותי ומאוזן (19 חומצות אמינו), מונעי חימצון, אנזימים פעילים, כולין, ויטמינים (E C,12B, 3B, 2B, 1B, A), ומינרלים (סידן, ברזל, אשלגן, זרחן ומגנזיום) ברי-ספיגה מסייעים לתחזוק ולבניה של הרקמות. 
בנבטוטי השעועית מצויים פלבנואידים כאיזוליקויריטיגנין אשר מגוננים מפני סרטן ריאות ושד.
נבטי ונבטוטי חילבה עשירים בנוגדי חימצון, חלבון איכותי, מינרלים (ברזל וזרחן), ויטמינים (D, 5B, 2B, 1B ,A) כולין וספונינים אשר מרפאים דלקות בדרכי השתן, מגבירים ייצור חלב במיניקות, מבטלים יצירת גזים במערכת העיכול, מנקים את הכבד, מורידים רמות סוכר בדם ומרככים את העור (טובים לגמילה מהתמכרויות למתוקים).
מדוע חשוב להנביט קטניות ודגנים?
קטניות ודגנים מונבטות הם מהמקורות הטובים ביותר למינרלים, ויטמינים וחלבונים. 
דגנים וקטניות הם בעצם פחמימות מורכבות (עמילן = רב סוכר), שהוא סוכר שאינו זמין לגוף, וצריך עיכול רב כדי לפרקו לסוכר שיהיה זמין (חד סוכר), כמו כן הקטניות מכילות 'חלבון' שהוא דחוס וקשה לעיכול.
בתהליך ההנבטה הקטניות והדגנים הופכים, מפחמימות מורכבות (עמלין- 'רב סוכר') לפחמימות פשוטות הזמינות לגוף ('דו סוכר'). החלבון הופך לחומצות אמינו, השומן הופך לחומצת שומן מסיסות, וזאת בגלל העלייה המשמעותית בכמות האנזימים מפרקי חלבון, פחמימות ושומנים, מה שיקל על מערכת העיכול.
בנוסף, כמות הוויטמינים שבזרע גדלה בהנבטה בעשרות עד מאות אחוזים. 
ישנם ג' קבוצות שניתן להנביט:
1. משפחת הקטניות - שעועית לכל סוגיה, סויה, עדשים, חומוס, פול.
2. משפחת הדגנים - חיטה, כוסמין, שעורה, שיפון, אורז, כוסמת, קינואה, דוחן, אמרנט.
3. משפחת הזרעים - לדוגמא: זרעי חמניות, חלבה, ברוקולי, (אגוזים כמעט בלתי אפשרי לכן רק משרים אותם במים לשמונה שעות).
יתרונות ההנבטה:
1.  עליה בערכים התזונתיים כאשר הקטנית רק מתחילה לנבוט, אחוזי החלבון שיש בה גבוהים וכך גם כמות הוויטמינים והמינרלים (בייחוד הברזל, הסידן והאבץ). וככל שהנבטוט גדל אחוזי החלבון יורדים והוויטמינים והמינרלים שיש בקטנית עולים. 
לדוגמה, אפונה יבשה אינה מכילה ויטמין C אך בהנבטה בת 4 ימים מתקבלים  86 מ"ג ויטמין C ל-100 גר'. 
בחיטה מונבטת מוכפלת כמות ויטמין E פי שלושה, וחלק מוויטמיני B יוכפלו פי שישה.
כמות ויטמינים אופטימאלית תתקבל בדרך כלל לאחר יומיים עד שישה ימים, תלוי בזרע ובדגן. 
2.  ההנבטה גם מאפשרת לגוף שלנו לספוג באופן מוצלח יותר את הערכים החיוניים הללו.
3. עיכול קל יותר ההנבטה מעלה את כמות האנזימים שקיימים בקטניות ומקלים על תהליך העיכול שלה, ומפחיתות בכך את תחושת הנפיחות שחלק מהאנשים מרגיש לאחר אכילת קטניות.
4. בישול מהיר יותר ספיגת המים שמתרחשת בתהליך ההנבטה והריכוך של הקטניות, גורמים לכך שמשך הבישול שלהם יקטן, מה שישמור על ערכם התזונתי. 
כיצד מנבטים הלכה למעשה?
רבים מאיתנו כבר שמעו ויודעים על היתרונות הרבים שבהנבטת קטניות, אבל עדיין חוששים מלנסות להנביט אותן בעצמם, במטבח הביתי.
אבל האמת היא שהנבטה היא קלה ופשוטה בהרבה ממה שנדמה לכם, כל אחד יכול לעשות זאת בבית, בקלות ובלי צורך באביזרים מיוחדים, והכי כיף לשתף בתהליך גם את הילדים. 
אם לא הצלחתם להנביט שעועית וחומוס זה בגלל שהקטניות שקניתם אינם ברי הנבטה, לכו לחנות טבע ותבקשו שעועית וחומוס הראויים להנבטה. אפשר לקנות בסופר שעועית ארגנטינאית.
ניתן להנביט כל דגן או קטניה בתנאי שהם שלמים ואינם קלופים.
מומלץ להתחיל עם הקטניות שנובטות מהר ובקלות, כמו עדשים, קינואה, ושעועית מש.
שלבי ההנבטה:
1. שטפו את הקטניות/הדגנים היטב.
2. השריה בכלי עם מים, מומלץ בכלי שיש לו מכסה עם פתח לכניסת ויציאת אויר. 
3. יש לשים מים כך שיכסו את הקטנית, ולאחר זמן ההשריה המים יבלעו בקטנית. 
4. משך ההשריה תלוי בסוג הזרע/גרעין/דגן אותו מעוניינים להנביט [יבואר בהמשך]. 
5. לאחר ההשריה יש לשוטפם ולהשאירם בכלי, ולדאוג שיהיו לחים.
6. קטניות הקלות להנבטה כמו שעועית מש, וקינואה, הנבטתם תעשה לאחר שיספגו את המים (לאחר כיממה).
7. חשוב מאוד שהזרעים תמיד יישארו לחים ולא יתייבשו. ולכן יש להרטיבם מידי פעם במעט מים ולערבבם קלות באמצעות הידיים, כדי לוודא שכל הקטניות רטובות.
ניתן לרכוש מנבטה בחנות טבע בעלת שלושה או ארבעה מגשים, בהם ניתן להנביט כמה סוגים בו זמנית.
לסיכום תהליך ההנבטה כולל ג' שלבים:
א. שטיפה חיצונית והשריתם במים (קצת יותר מגובה הקטניות) בכלי עם פתח לכניסת ויציאת אוויר (אפשר מגבת במקום כיסוי).
ב. לאחר שהקטנית ספגה לתוכה את המים יש להשאירה בכלי, ובקטניות כמו חומוס ושעועית יש לשוטפם ולהחזירם לכלי. 
ג. יש לכסותם ולדאוג שהזרעים תמיד יהיו לחים.
שיטה נוספת: שקית הנבטה
קונים בחנות טבע שקית הנבטה העשויה מהמפ טבעי. 
מכניסים לתוכה את הזרעים המסוננים ממי ההשריה, מרטיבים את השקית מבחוץ ותולים על הברז של הכיור. מרטיבים אותה פעם פעמיים ביום. 
לשקית הזאת יש מאה אחוזי הצלחה אפילו עם הקטניות הקשות ביותר להנבטה.
השקית נותנת את התנאים המקסימאליים הדרושים להנבטה מוצלחת: שק קיבול טבעי, חורים קטנטנים בשקית אשר מניחים לחמצן לחדור אל הזרעים.
כמה כללים בסיסיים:
1. לא להתייאש אם ההנבטה הראשונה לא הצליחה, זה קורה.
2. יש להשתמש בזרעים אורגניים איכותיים, שניתנים להנבטה.  
3. ודאו שהזרעים שלמים, זרעים חצויים כמו אפונה ירוקה חצויה או עדשים שבורות לא ינבטו. 
4. תנאי חום או קור קיצוניים מקשים ומעכבים את תהליך הנביטה.
5. אם מזג האוויר חם, מומלץ להחליף את מי ההשריה כל כמה שעות, כדי למנוע החמצה או התעפשות (במיוחד שעועית וחומוס הנוטים להתסיס). בלילה או אם אתם לא נמצאים בבית, אפשר להעביר את הקערה למקרר.
6. רצוי להנביט באזור חשוך ומוצל, כיוון שחשיפה לאור תשפיע על מרירות הנבט.
7. ריח רע ומרקם דביק לקטניה או לדגן יעידו על כישלון ההנבטה. אין להשתמש בהם בשום אופן אלא להשליך לפח.
8. יש להוציא החוצה זרעים שלא נבטו כדי למנוע רקבון. ניתן להפריד אותם על ידי מילוי הכלי במים, הזרעים שלא נבטו שוקעים.
9. ניתן לאכול את הקטניות הקטנות, כמו עדשים ומש, גם ללא בישול כלל, אפילו בסלט.
10. לאחר ההנבטה אחסנו אותם בקופסת זכוכית סגורה במקרר.
11. ניתן לשמור במקרר עד שבוע.
קטניות שזמן השרייתם הוא 3 שעות:
1. קינואה, אמרנט (להשאיר לנבוט במסננת או בכלי)
2. דוחן.
3. גרעיני שומשום ופשתן (נבטים ארוכים מרים).
4. כוסמת ירוקה (החומה עברה קליה ולא תנבוט). 
קטניות אלו בדרך כלל (במזג אוויר טוב) לאחר שיספגו את המי השריה יתחילו להנביט מעצמם.
קטניות שזמן השרייתם הוא כ8 שעות (כלילה שלם):
1. שועית מש, עדשים: שחורות, ירוקות, חומות, כתומות, וצהובות (כתומות וצהובות קשה למצוא שלימות).
2. אפונה, חיטה מלאה (רק אורגני ינבוט).
3. אורז מלא (זמן הבישול מתקצר בחצי).
4. זרעים אורגניים: חמניות, תלתן, חילבה, כרוב, קולורבי, ברוקולי, קייל, צנונית, אלפלפא.
קטניות שזמן השרייתם הוא 24 שעות:
1. חומוס.
2. שעועית: אזוקי, לבנה, חומה, מנומרת. 
3. תורמוס, לוביה, סויה, פול. 
הערה: זמן ההשריה לא אמור להטריד אתכם, מכיוון שאם משרים את הקטנית כמו שצריך, כלומר שנותנים מים באופן שהמים מכסים את הקטניות, הקטניות יספגו את כל המים, ואז יש רק להקפיד שקטניות היו לחים, והם כבר ינביטו מעצמם. (בחומוס וכדו' שהשרייתם 24 שעות אם הם מתסיסים - יש להחליף להם מים).



מתכונים:
[image: ]סלט עדשים מונבטות חם:
רכיבים:
1. 2 כוסות עדשים מונבטות.
2. שום 
3. בצל.
4. בטטה אחת בנונית או דלורית בינוני.
5. גמבה.
6. 1 גזר (קוביות).
7.  1/4 צרור כוסברה.
8. 2  כפות שמן זית.
9. מלח לפי הטעם, וקצת פלפל שחור וכמון.
אפשר להוסיף עוד ירקות שורש לפי הטעם כמו: שורש סלרי, גזר, דלעת ועוד.
הוראות הכנה:
1. מטגנים בצל עם שום עד להשחמה.
2. מוסיפים את הירקות עד שהם מתרככים קצת.
3. מכניסים את העדשים, מוסיפים מים, ומבשלים.
4. מוציאים ומעבירים לקערה שם מתבלים במלח לפי הטעם, ומוסיפים את שמן הזית.
5. לפני ההגשה מפזרים מעל את עלי הכוסברה הטריים הקצוצה.
[image: חומוס - סדנת בישול בריא מזון מקומי]ממרח חומוס - מחומוס מונבט:
רכיבים:
1. 1.5 כוס חומוס מונבט.
2. צרור פטרוזיליה (אפשר גם כוסברה).
3. שתי שיני שום טרי.
4. מיץ מלימון אחד.
5. 3 כפות של טחינה גולמית משומשום מלא (עדיף מונבט)
6. מלח ופלפל לפי הטעם.
7. שמן זית לתיבול (למי שאוהב).
הוראות הכנה:
מבשלים את החומוס, מכניסים את החומוס עם כל מרכיביו למעבד מזון ומעבדים למרקם חלק. אם נוצרות בעיות בעיבוד ניתן להוסיף מעט מים. מתבלים בשמן זית ומגישים.

[image: ]לחם מכוסמת ירוקה:
בכוסמת אין גלוטן, מסיבה זו, תזונאים ממליצים על כוסמת כחלופה בטוחה עבור אנשים שאוכלים מזון ללא גלוטן.
מצרכים ל-2 כיכרות לחם בתבניות אינגליש קייק:
1. 500  גרם כוסמת ירוקה, לא קלויה.
2.  320 מ”ל (1 ו-1/3 כוסות) מים.
3. כפית שטוחה שמרים יבשים (אפשר גם בלי, ראה לקמן).
4. 2 כפות סילאן או מייפל.
5. כפית שטוחה מלח.
6.  1/2כפית עלי טימין/רוזמרין מיובשים או 1/2 כפית אבקת שום או אורגנו מיובש (לגרסה מלוחה).
7. 3/4 כוס תוספות שאוהבים: גרעיני, חמנייה, דלעת, שומשום, אגוזים, חמוציות.
אופן הכנה:
1. שמים את הכוסמת בקערה גדולה ומכסים בהרבה מים. לפחות 5 ס”מ מים מעל הכוסמת. 
2. מניחים לה לספוג את הנוזלים ולהתרכך למשך הלילה או למשך 6-8 שעות. 
3. מסננים את הכוסמת מהמים ומעבירים לבלנדר. 
4. מוסיפים מים עד חצי גבוה הכוסמת, וטוחנים במשך 2 דקות עד שנוצרת בלילה שדומה לטחינה דלילה.
5. מוסיפים את שאר המצרכים ומערבבים היטב.
6. מעבירים לתבניות אינגליש קייק משומנות היטב, עדיף עם נייר אפייה בפנים, ומכסים עם מגבת או ניילון נצמד. מתפיחים במשך שעה בטמפרטורת החדר. 
7. אפשרות נוספת לוותר על השמרים, ובמקום זאת להניח את הבלילה בתבניות, ולהמתין 6-8 שעות במקום שעה של התפחה, משם ממשיכים לאפות כרגיל.
8. לפני האפייה מפזרים מעל קצת מהתוספת שבחרתם. למשל: גרעיני חמנייה או שומשום או גרעיני דלעת.
9. אופים בתנור שחומם מראש ל-175 מעלות במשך שעה עד שעה ורבע ואז מוציאים, משחררים מהתבנית ואופים עוד 10 דקות ללא התבנית על מנת שהחלק התחתון, שנוטה טיפה להתרטב בתנור, יתייבש.
10. הלחם צריך לצאת ממש זהוב, אם הוא עדיין קצת חיוור תאפו אותו עוד קצת, אחרת הפנים יצא בצקי. זה עדיין אכיל אגב, אבל פחות כייפי.
11. מחכים עד שהלחם קר לגמרי, ולא דקה קודם, ורק אז חותכים אחרת יצא לכם מרקם בצקי בפנים.
כשאתם מעבירים את הלחם לתנור שימו לב, לא לנער את התבנית מדי כדי שבועות האויר ישארו בפנים.
מאוד טעים לקלות את פרוסות הלחם בתנור/טוסטר.
[image: שעועית מש מונבטת]שועית מש:
רכיבים (6 מנות)
1. 1 כוס שעועית מש.
2. בצל קצוץ.
3. 2 שיני שום כתושות או חתוכות קטן מאוד.
4. 2  גזרים בינוניים מגורדים (לא חייב).
5. 2 גבעולי סלרי (ללא העלים).
6. 2 עגבניות מרוסקות.
7. מעט כוסברה קצוצה.
8. מעט פטרוזיליה קצוצה.
9. מעט מלח, פלפל, כמון, כורכום.
הוראות הכנה:
· מאדים את הבצל והשום, מוסיפים את הגזר ואת הסלרי וממשיכים לערבב שתים שלוש דקות.
· מוסיפים את התבלינים ומערבבים כמה שניות.
· מוסיפים את העגבניות, ומבשלים עד שרוב הנוזלים מתאדים ונשארת מעין משחה.
· מוסיפים את העלי הפטרוזיליה  והכוסברה ואת השעועית המש ומערבבים. 
· מוסיפים מים רותחים עד לגובה של סנטימטר מעל השעועית ומביאים לרתיחה.
· ממשיכים לבשל על אש בינונית עד שהשעועית מבושלת ורוב הנוזלים התאדו.

